b'\n_START_ARTICLE_\nTadeusz P\xc5\x82oski\n_START_PARAGRAPH_\nTadeusz P\xc5\x82oski (9. maaliskuuta 1956 Lidzbark Warmi\xc5\x84ski, Puola \xe2\x80\x93 10. huhtikuuta 2010 Smolensk, Ven\xc3\xa4j\xc3\xa4) oli puolalainen roomalaiskatolinen piispa ja kenraalimajuri._NEWLINE_P\xc5\x82oskin vihki papiksi Warmian hiippakuntaan Jan Wladyslaw Oblak 6. kes\xc3\xa4kuuta 1982. H\xc3\xa4n sai nimityksen Puolan sotilaspiispaksi 16. lokakuuta 2004, ja piispaksi vihkiminen seurasi 30. lokakuuta. P\xc3\xa4\xc3\xa4konsekraattorina toimi J\xc3\xb3zef Kowalczyk, jota avustivat S\xc5\x82awoj Leszek G\xc5\x82\xc3\xb3d\xc5\xba ja Edmund Michal Piszcz. P\xc5\x82oski toimi virassa el\xc3\xa4m\xc3\xa4ns\xc3\xa4 loppuun saakka. H\xc3\xa4n sai surmansa Smolenskin lento-onnettomuudessa Ven\xc3\xa4j\xc3\xa4ll\xc3\xa4 10. huhtikuuta 2010.'